Ananging paroki punika namung sekedhik anggénipun kagungan struktur kotamadya komune sadèrèngipun Revolusi. Biasanipun namung wonten komite pambangunan (conseil du fabrique ing pundi 'fabrique' gegayutan kaliyan tembung 'fabricate' mbiyangun wonten ing basa Inggris), kasusun saking penduduk désa, ingkang nindakaken pambangunan gereja paroki, plataran gereja, lan manéka papan dunung saha properti gereja - lan kadang kala nyamektakaken pambiyantu tumrap fakir miskin, utawi ngelola griya sakit utawi sekolah paroki. Pendeta ingkang nyambut damel wonten ing paroki punika ugi perlu nyathet pembaptisan, palakrama, lan bab pepatèn, wiwit Peraturan Villers-Cotterêts[48] taun 1539 déning François I. Kejawi kanggé tugas kasebut, désa dipuntilaraken kanggé ngurusi perkawis sanès menawi dipunkeparengaken. Ingkang limrah, penduduk désa sami kempal kanggé ngrembag perkawis ingkang wigati ingkang gegayutan kaliyan wewengkon punika, kadosta panganggoan lahan tetanèn, ananging dèrèng madheg badan kotamadya ingkang permanèn. Wonten ing kathah papan, tuan tanah lokal (seigneur)[49][50] wonten ing papan dunungipun taksih dipuntindakaken campurtangan tumrap perkawis wonten ing désa, mendhet pajeg saking penduduk désa lan meksa penduduk nyambut damel dados corvée, taksih nemtokaken lahan tetanèn pundi ingkang badhé dipunginakaken lan kapan, sarta cacahing kasil panèn ingkang kedah dipunparingaken dhateng piyambakipun.